  Руслан Нуриахметов Анжелика Тихонова корреспондент Удмуртиын лемтэй энцефалитэз алон сярысь юанъёсъя Огъяросси «ӟырдыт линия» ужа. Отчы 16-тӥысен 27-тӥ куартолэзёзь вазиськыны луоз. Со сярысь Роспотребнадзорлэн элькунъя управлениезлэн пресс-службаез ивортӥз. Юанъёслы валэктонъёс Роспотребнадзорлэн Удмурт Элькунъя управленияз но Чылкытлыкъя но эпидемиологияя центрын ужасьёс сётозы. Соос лемтэй мертчиськонлэсь утиськон сярысь мадёзы, мертчиськиз ке, мар кароно но кытчы вазиськоно вералозы, энцефалитэн черлам сярысь тодмо луиз ке, кытчы вазиськоно валэктозы, озьы ик висёнлэн валтӥсь тодметъёсыныз тодматозы но кытын прививка лэсьтыны ивортозы. «Ӟырдыт линилэн» телефон номеръёсыз: Ижкарын – 8 (3412) 43 95 14; (3412) 61 84 46; (3412) 22 23 07 Воткаын – 8 (341-45) 5-18-34; Глазкарын – 8 (341-41) 2-79-62; Можгаын – 8 (341-39) 3-25-75; Сарапулын – 8 (341-47) 4-03-96; Эгра каргуртын – 8 (341-34) 4-17-75; Ува каргуртын – 8 (341-30) 5-12-96. Тодэ вайытом, 2022-тӥ арын лемтэй мертчиськон нырысетӥ учыръёс сярысь 12-тӥ оштолэзе тодмо луиз. Энцефалитлэсь утиськон тужгес пайдаё амал – прививка.    Тегъёс: Тазалык лемтэй Роспотребнадзор Мерлык Удмуртия Ижкар  